প্রাথমিক যুগের মুসলিমগণ নিজেরা যেমন জাহান্নামের আগুণ থেকে বেঁচেছেন, তেমনি বাঁচিয়েছেন বহুদেশের কোটি কোটি মানুষকে। মানব কল্যাণে এটিই হলো মুসলিমদের সর্বশ্রেষ্ঠ অবদান। এজন্যই মহান আল্লাহতায়ালার কাছে তারা মর্যাদা পেয়েছেন সর্বকালের সর্বশ্রেষ্ঠ মানুষের। সমগ্র ইতিহাসে মানবের জন্য এত বড় কল্যাণের কাজ আর কোন জাতিই করেনি। কল্যাণের সে সামর্থ্যটি তারা পেয়েছিলেন কোরআনী জ্ঞান থেকে। সে জ্ঞানই তাদেরকে দিয়েছিল মহা কল্যাণের সামর্থ্য। এরূপ শ্রেষ্ঠ মানবদের নিয়ে মহান রাব্বুল আ’লামিন ফেরশতা কুলেও গর্ব করেন।